b'\n_START_ARTICLE_\nDiafra Sakho\n_START_SECTION_\nSeurajoukkueura\n_START_PARAGRAPH_\nSakho aloitti ammattilaisuransa ranskalaisessa FC Metziss\xc3\xa4. H\xc3\xa4n teki debyyttins\xc3\xa4 ykk\xc3\xb6sjoukkueessa tammikuussa 2010. Kaudella 2011-2012 Sakho oli lainalla US Boulognessa, jossa peliaikaa tuli vain seitsem\xc3\xa4n ottelun verran. Sakho palasi takaisin Metziin ja oli mukana nostamassa perinteikk\xc3\xa4\xc3\xa4n seuran Ligue 1:teen kaudeksi 2014-15. Sakho valittiin Ligue 2:n kauden pelaajaksi kaudella 2013-14. Kes\xc3\xa4ll\xc3\xa4 2014 h\xc3\xa4n siirtyi Valioliigaseura West Ham Unitediin. Debyytti Valioliigassa tapahtui elokuussa 2014 Crystal Palacea vastaan. Ensimm\xc3\xa4isen maalinsa Valioliigassa Sakho teki syyskuussa Hull City\xc3\xa4 vastaan. H\xc3\xa4n teki syyskuussa my\xc3\xb6s voittomaalin Liverpool FC:t\xc3\xa4 vastaan chipattuaan pallon Liverpool-vahti Simon Mignolet\xc2\xb4n yli.\n_START_SECTION_\nMaajoukkueura\n_START_PARAGRAPH_\nSakho debytoi Senegalin jalkapallomaajoukkueessa toukokuussa 2014 Burkina Fasoa vastaan. H\xc3\xa4nen ensimm\xc3\xa4inen maaottelumaalinsa tuli nelj\xc3\xa4 p\xc3\xa4iv\xc3\xa4\xc3\xa4 my\xc3\xb6hemmin ep\xc3\xa4virallisessa maaottelussa Kosovoa vastaan.'